als_Latn dik_Latn sag_Latn
Asport –
Shkruan: Krist Stoja
Padyshim tema më e madhe këto ditë në futbollin shqiptar është ai, Adnan Januzaj. Talenti 18-vjeçar i Manchester United, njëri nga talentët më të mëdhenj në botë është në pikëpyetje se kë Kombëtare do të përfaqësoj në të ardhmen.
Shqipërinë apo Belgjikën. Apo nëse i besojmë dhe disa spekullimeve, po pret ftesën e Anglisë. Një popull i tërë është ngritur në këmbë duke thërritur djaloshin të bashkohet me ngjyrat Kuq e Zi, sepse të gjithë kanë frikë sërish nga një gjë. Rasti Shaqiri, Xhaka e të tjerë është ngulitur thellë në mendjet e shqiptarëve. Askush nuk do të humbas një tjetër yll. Por kush e ka fajin?
Me pak fjalë, e kemi vet.
I gjithë sistemi në Shqipëri, duke filluar nga fëmijët e vegjël deri tek Kombëtarja e madhe është një dështim total. Asnjë mbështetje për të rinjtë, kushte skandaloze, ekipe që shesin ndeshje, cilësi minimale futbolli, dhe si përfundim asgjë nuk funksionon. Sot po gëzojmë një Kombëtare të madhe, një konkurrente për botëror. Por kurrë në botë nuk mund të krenohemi duke thënë që është merita jonë. 90% e Kombëtares së tanishme, me disa përjashtime të vogla, na është servirur e gatshme nga Europa. Me pak përjashtime të vogla, e gjithë Kombëtarja jonë përbëhet nga lojtarë të rritur e formuar në futbollin europian. Po është e vërtetë, shumë herë shajmë Zvicrën, apo Belgjikën ne rastin Januzaj që këmbëngulin të na ‘vjedhin’ djemtë tanë, por faktikisht, këto vende kanë të gjithë të drejtën e botës që t’i kërkojnë, sepse kanë investuar tek ta, kanë derdhur mund e para që t’i çonin në këto nivele, dhe sigurisht kerkojnë frytet nga kjo punë.
Ndersa ne? Ne presim fatin te na bjere te dera. Faktikisht Gianni de Biassi ishte fati yne. Ajo qe ai ka arritur ne kaq pak kohe eshte e jashtezakonshme, por dhe ajo qe ai ka arritur eshte bere duke udhetuar sa ne nje shtet ne tjetrin. Kampionatin Shqipetar nuk ja vlen as ta shofesh. Dhe ndersa ne na ka zene euforia e rezultateve, pikerisht kjo eufori na ka bere te mbyllim syte per te pare realitetin. Keto arritje te nje njeriu si de Biasi qe u ka marre ‘buken nga goja’ disa vendeve Europiane jane maskimi perfekt per kreret e futbollit Shqiptar. Rezultatet i kane mbyllur syte njerezve, prandaj kreret tani shijojnë qetësinë. Kritikat janë shuar.
Por a kemi të ardhme kështu? Çfarë do ndodh sikur Kombëtarja të ketë nevojë për atë që duhet ta furnizoj vërtetë, kampionatet Shqiptare? Atëherë… nuk ka nevojë për përgjigje. Duhet të fillojmë sa nuk është vonë. Futbolli shqiptar ka nevojë për një sistem të ri. Dhe shembujt i kemi nga më të mëdhenjtë si Gjermania e Spanja, deri te fqinjët e Kroacisë. Gjithçka është tek të rinjtë. Duhet investuar tek ta, që të kemi të ardhme. Mbase federata do të bënte mirë që në vend që të harxhoj disa qindra mijëra euro për bonuse vend e pa vend, t’i shpenzonte ato para tek të rinjte, shumë prej të cilëve stërviten akoma te kodrat e liqenit.
Kemi nevojë për frymëmarrje, dhe atëherë do të kemi dhe yje në Kombëtare. Dhe atëherë lojtarë si Januzaj, Shaqiri apo Xhaka do të jenë një shtesë luksi në Kombëtaren tonë, jo një nevojë e domosdoshme. Nuk do të ngrihemi në këmbë, nuk do t’iu bëjmë presion, por do t’i lëmë të zgjedhin zemrën. Sepse atëherë nuk do të kemi më frikë se nëse humbim njërin prej tyre, do të presim shumë vite derisa të dalë një tjetër, për të cilin duhet të shpresojmë sërish edhe t’i lutemi sërish. Dhe siç thonë. Gjëja e fituar vetë shijon më shumë. Ka ardhur koha që atë që ka bërë Europa për ne, ta bëjmë vet.
mlt_Latn als_Latn als_Latn als_Latn als_Latn als_Latn als_Latn als_Latn als_Latn